62022CO0756_INF
Euroopa Kohtu (üheksas koda) 11. detsembri 2023. aasta määrus –Bank Millennium
(kohtuasi C‑756/22)
Eelotsusetaotlus – Euroopa Kohtu kodukorra artikkel 99 – Vastus, mille võib selgelt tuletada kohtupraktikast – Ebaõiglased tingimused tarbijatega sõlmitud lepingutes – Direktiiv 93/13/EMÜ – Artikli 6 lõige 1 ja artikli 7 lõige 1 – Välisvaluutaga indekseeritud hüpoteeklaenuleping – Sellise lepingu tervikuna tühistamise mõju
1.
Eelotsuse küsimused – Euroopa Kohtu pädevus – Piirid – Liikmesriigi kohtu pädevus – Euroopa Kohtu tõlgendatud õigusnormide kohaldamine
(ELTL artikkel 267)
(vt punktid 24 ja 26)
2.
Tarbijakaitse – Ebaõiglased tingimused tarbijalepingutes – Direktiiv 93/13 – Lepingutingimuse ebaõigluse tuvastamine – Ulatus – Riigisiseste õigusnormide kohtupraktikast tulenev tõlgendus, mille kohaselt on krediidiasutusel õigus nõuda tarbijalt muud rahasummat peale lepingu täitmisel välja makstud laenukapitali tagastamise ja seadusjärgse määraga intressi – Lubamatus
(Nõukogu direktiiv 93/13, põhjendus 24 ning artikli 6 lõige 1 ja artikli 7 lõige 1)
(vt punktid 28 ja 29 ning resolutsioon)
Resolutsioon
Nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes artikli 6 lõiget 1 ja artikli 7 lõiget 1
tuleb tõlgendada nii, et
kui hüpoteeklaenuleping, mille pank on sõlminud tarbijaga, tühistatakse tervikuna põhjusel, et selles lepingus sisalduvate ebaõiglaste lepingutingimuste kõrvaldamise korral ei saa leping kehtima jääda, siis on nende sätetega vastuolus riigisiseste õigusnormide kohtupraktikast tulenev tõlgendus, mille kohaselt on pangal õigus nõuda asjaomaselt tarbijalt muud rahasummat peale lepingu täitmisel välja makstud laenukapitali tagastamise ja seadusjärgse määraga intressi alates lepingu ülesütlemisest teatamise päevast.